Turinys

# Pataisų priėmimas ir atmetimas

Dokumentų tikrinimo funkcija galima naudotis „LibreOffice“ tekstų rengyklėje ir skaičiuoklėje.

Teksto dokumentuose pataisas priimti ar atmesti galima ir kontekstinio meniu komandomis.

Kai taisote dokumentą, kuriame pataisas atliko ir kiti naudotojai, pataisas priimti ar atmesti galima po vieną arba visas iš karto.

1. If you have put multiple copies of the document in circulation, first merge these into one document (see Merging Versions).

2. Atverkite dokumentą ir pasirinkite Taisa → Sekti taisymus → Tvarkyti pataisas. Atveriamas pataisų tvarkymo dialogo langas.

3. Sąrašo kortelėje pažymėkite pataisą. Pataisa bus pažymėta ir parodyta dokumente, tuomet bus galima ją priimti arba atmesti vienu iš mygtukų.

Jei keli bendraautoriai dokumente taisė tą pačią vietą, pataisos bus rodomos hierarchiniu sąrašu su pliuso ženklu sąrašui išskleisti.

Jei pataisų sąrašas labai ilgas, kortelėje Filtras galima nustatyti, jog būtų rodomos tik tam tikro autoriaus pataisos, arba tam tikrą dieną atliktos pataisos, ar apriboti rodomas pataisas pagal kitokį kriterijų.

Pataisos filtro rezultatų sąraše pažymimos įvairiomis spalvomis. Juodai pažymėtas pataisas galima priimti ar atmesti ir jos atitinka filtro kriterijus. Mėlynai pažymėtos pataisos pačios neatitinka filtro kriterijų, bet turi žemesnio lygmens pataisų, atitinkančių filtro kriterijus. Pataisų, pažymėtų pilka spalva, negalima priimti ar atmesti ir jos neatitinka filtro kriterijų. Žalia spalva pažymėtos pataisos atitinka filtro kriterijų, bet jų negalima priimti ar atmesti.

Susijusios temos

Pataisų žymėjimas ir rodymas

Pataisų žvalgymas

Dokumento versijų palyginimas

Versijų suliejimas

Versijų tvarkymas